হৃৎযন্ত্রের যেকোন পীড়া হলেই উহার উপসর্গ হিসেবে এ বুক ধড়ফড়ানি প্রকাশ পায়। ইহা ছাড়া সাধারণ দুর্বল ব্যক্তিদের ইহা হতে পারে। প্যালপিটিশন জনিত অস্বচ্চি ও স্নায়ুবিক উত্তেজনা, হৃদপিণ্ডের প্যালপিটিশনের মাত্রা অনুযায়ী কম বা বেশি হতে পারে। প্রবল আক্রমণে হৃদপিণ্ড অতিদ্রুত ও সজোরে স্পন্দিত হতে থাকে ও বুকের মধ্যে পক্ষ সঞ্চালনের ন্যায় আলোড়ন বা ধাক্কা দেওয়ার ন্যায় অনুভূতি হয় এবং নাড়ীর গতি অত্যধিক বৃদ্ধি পায়। হৃদপিণ্ডের কোন প্রকার যান্ত্রিক ব্যাধি না থাকলে হৃদপিণ্ড পরীক্ষায় কোন পরিবর্তন দেখা যায় না। আক্রমণ কিছুক্ষণ পরই নিবৃত্ত হয়। হৃদপিণ্ডের বিকারবশতঃ হলে দীর্ঘস্থায়ী হতে পারে।